
 Настоящият стратегически план представлява дългосрочна програма за развитие на Детска градина „Света Анна” - град Сапарева баня, област Кюстендил за период от 5 години и има за цел да определи мисията, визията, ценностите, глобалната цел, насоките и кадровата култура на детската градина, които ще стимулират служителите да следват обща посока на работа в съответствие със съвременните тенденции и конкретни условия. Това е добър начин  за формално прогнозиране на бъдещите проблеми и възможности.
         
Стратегия е основана на разбирането, че главна ценност в образователната система е детето. Всяка идея в стратегията за развитие на ДГ „Света Анна“ - град Сапарева баня е осмислена през призмата на тази ценност. Интересите на останалите участници в образователния процес следва да бъдат подчинени на основната цел – Изграждане на иновационна образователна среда за достъп и равен шанс за предучилищно възпитание на всички деца.

Стратегията определя актуалните цели за четири годишен период от развитието на детската градина, начините за реализирането им, както и очакваните резултати. Тя  се основава на принципите и насоките от ЗПУО, приоритети на МОН и на РУО и на спецификата на детската градина.


СТРАТЕГИЧЕСКИ ПРОФИЛ И АНАЛИЗ НА ПРОФИЛА НА ДГ „СВЕТА АННА”

Стратегическият план на детската градина има за цел да усъвършенства управлението и качеството на дейността като се направи структуриране на цялостната система на труда в него, представляващи от една страна ДЕЙНОСТИТЕ, които се реализират и от друга страна - ЕЛЕМЕНТИТЕ, осигуряващи условията за реализация на тези дейности.

Основната сграда на Детска градина „Света Анна”  се намира в източната част на град Сапарева баня; в структурата на детската градина са включени и бази, в които се провежда предучилищно образование в  с.Ресилово, с.Овчарци и с.Сапарево, община Сапарева баня. 

Занималните и спалните помещения са в добро състояние, естетически и функционално подредени, осигуряващи емоционален комфорт за децата. Условията за възпитание и образование в детското заведение са много добри, жизнената среда на децата отговаря на изискванията за безопасност, естетика и комфорт, интериорът и подредбата на групите са съобразени с възрастовите и индивидуални потребности на децата. В подготвителните групи са създадени оптимални условия за доминираща учебна дейност, осигурени са познавателни книжки и пособия за децата, подлежащи на задължително предучилищно образование.

 За психологическия и физически комфорт и удобство на децата, учителите и непедагогическия персонал са обособени просторни и удобни занимални с достатъчно осветление, обзаведени с кътове за игра на децата, телевизор, бели магнитни дъски, играчки, подходящи за децата нагледни материали, книжки и др.; спалните помещения са просторни, с цветно детско спално бельо - различно за всяка група; гардеробчета и санитарни възли. В основната сграда на І етаж е разположен кухненският блок, отговарящ на съвременните хигиенни изисквания. Той е регистриран като кухня- майка, където се приготвя храна за децата в основната сграда, за базите в община Сапарева баня, в които се провежда предучилищно образование  и общинската детска ясла. 
 В ДГ „Света Анна” има установен пропусквателен и епидемиологичен режим, хигиенни условия, рационално и здравословно хранене на децата. Ежеседмично на обособено табло за информация  на всички родители се поставя седмичното меню.
           
Дворните пространства са обширни. Като са спазени функционалните и хигиенно-педагогически изисквания при дворното пространство. В основната сграда са обособени 3 площадки за игра (всяка от площадките е с по два пясъчника), една от които е с ударопоглъщаща каучукова настилка и функционално комбинирано детско спортно съоръжение, детска сцена за изяви и провеждане на празници на открито, велоалея около сградата, затревено футболно игрище и площадка по БДП.
         
 Детското заведение  - основна сграда се отоплява от геотермално отопление, а групите в селата на община Сапарева баня - с пелети и киматици.

ТРАДИЦИИ НА ДЕТСКА ГРАДИНА „СВЕТА АННА“

· за началото на всяка учебна година, децата, с помощта на учителите и персонала на детската градина, в присъствието на родители изпълняват специално подготвена програма.
· Патронен празник - 09. 12.  Детската градина организира празника с празничен водосвет и участието на  всички деца.
· Коледна работилница – с участие на родителите, като изработените материали се включват в благотворителен базар.
· за края на всяка учебна година, в присъствието на родители, децата от подготвителните групи изпълняват специално подготвена програма на сцената, изградена в двора на детското заведение с помощта на родители, учители и персонала на детското заведение.
· Отбелязване деня на детето – 1 юни.


І. АНАЛИЗ НА ПРОФИЛА НА ДГ „СВЕТА АННА“

СТРУКТУРА НА ДЕТСКАТА ГРАДИНА
В структурата на управление на ДГ „Света Анна” са включени следните основни дейности:
1. Образователно – възпитателна
2. Квалификационна
3. Административно – управленска
4. Социално – битова и стопанска
5. Финансова

Четирите елемента – СЛУЖИТЕЛИ, СРЕДСТВА, ОРГАНИЗАЦИЯ И ТЕХНОЛОГИЯ се конкретизират по отношение на тези групи дейности и на свой ред се разделят на следните структури:
1. Професионална 
2. Техническа
3. Организационна 
4. Технологична
ІІ. АНАЛИЗ НА СРЕДАТА В ДГ „СВЕТА АННА”

1.1 Професионална структура
 Общата численост на персонала на ДГ „Света Анна” град Сапарева баня е 36 души.
	Длъжност
	
2024/2025  уч. г.
	Разпределение на учителите според тяхната образователно-квалификационна степен
	Разпределение на учителите, съобразно придобитата от тях
професионално-квалификационна степен

	
	
	Магистър
	Бакалавър
	Проф.
бакалавър
	II
	III
	IIII
	VIV
	VV

	Директор
	1
	1
	
	
	
	
	1
	
	

	Главен уител
	1
	1
	
	
	
	1
	
	
	

	Старши учител
	7
	4
	1
	
	1
	
	3
	3
	

	Учител
	10
	4
	3
	
	
	
	
	2
	3



Данни за педагогическия персонал:






Разпределение на учителите според педагогическия им стаж
	До 5 г.
	До 10 г.
	До 15 г.
	До 20 г.
	До 25 г.
	До 30 г.
	над 30 г.

	8
	3
	4
	1
	1
	1
	2



     


Непедагогически персонал – 16 души, от които:
· 1 Гл. счетоводител; 
· 1 ЗАС;
· 1 Домакин
· 8 Помощник възпитатели;
· 2 Огняр и работник поддръжка;
· 1 готвач;
· 1 помощник - готвач;
· 1 работник – кухня.







	Силни страни:
	Слаби страни:

	1. Наличие на финансови условия за материално стимулиране на учителите, прилагащи иновативни или допълнителни педагогически дейности чрез Национална програма за диференцирано заплащане, делегиран бюджет и Вътрешни правила
2. Наличие на квалифициран педагогически и непедагогически персонал с опит и стаж по специалността.
3. Утвърдена екипност на различни равнища.
4. Участие на представители на педагогическата колегия в подбора на учители.
5. Наличие на компютри в групите.
6. Изградена е вътрешна система за квалификация.
7. Обмяна на опит и добри педагогически практики с други детски градини.
8. Умения за базова работа със студенти.
9. Умения за презентиране и популяризиране на собствен опит.
10.Осигурена здравна профилактика и мониторинг на работното място от лицензирана фирма.

	1.Недостатъчна квалификация на учителите и помощник-възпитателите по отношение интегрирането на деца със специални образователни потребности и корекция на т.нар. „трудни” деца.
2.Недостатъчна мотивация за придобиване и повишаване на ПКС.
3.Недостатъчни умения на учителите за работа по европейски проекти.


	Вътрешен потенциал:
· Мотивиране на учителите да овладяват компютърни умения и чужди  езици.
· Популяризиране и внедряване на собствен педагогически опит и знания в практиката на цялата градина.
· Придобитите умения и знания от втора специалност или специализации да станат достояние на всички чрез различни форми.




1. ОРГАНИЗАЦИОННА  СТРУКТУРА НА ДГ „СВЕТА АННА“

Детска градина „Света Анна“ – град Сапарева баня е институция в системата на предучилищното образование, в която се отглеждат, възпитават, социализират и обучават деца от тригодишна възраст до постъпването им в І клас в съответствие с държавния образователен стандарт за предучилищното образование. При условията и по реда на ЗПУО в детската градина може да се приемат за отглеждане, възпитание, социализация и обучение и деца на двегодишна възраст. 
Предучилищното образование в ДГ „Света Анна” е организирано и осъществява своята дейност в  основната  сграда, която се намира в гр. Сапарева баня, ул. „Отец Паисий”№ 10, и в още 3 сгради в община Сапарева баня, които се намират в с. Ресилово, с. Овчарци и с. Сапарево.
Броят на децата в детската градина е определен с Наредба за финансирането на институциите в системата на предучилищното и училищното образование.. За учебната 2024/2025 г. в детското заведение са приети 188 деца, разпределени в 9 възрастови групи, от които 4 възрастови групи и 5 разновъзрастови. В детската градина са постъпили общо 124 деца в обхвата на задължителното предучилищно образование, от които 35- 4 годишни деца, 45- 5-годишни деца и 44- 6-годишни деца. 
За активно участие на служителите в управлението на детското заведение са сформирани работни екипи, които участват в преразглеждането на целите и задачите на бъдещото развитие за оптимално изпълнение на годишните планове.
Административно-стопанската и социално-битовата дейност се осъществяват на база годишно планиране. Директорът на детското заведение е  второстепенен разпоредител с бюджет /от 2008 г./.


	Силни страни
	Слаби страни:

	1. Детската градина работи с 7 групи на пълен капацитет.
2. Няма отчетливо очертан демографски срив.
3. Осъществена е приемственост  ясла - детска градина - училище.
4. Осигурено е здравно  обслужване и здравна профилактика.
5. Сътрудничество и взаимопомощ с родителите на децата, както и с обществени и културни институции и родителите на групите.
6. Децата са физически и психически здрави.
	1. Някои от групите не са с максимална пълняемост.
2. Намалява броят на родените в община Сапарева баня деца.
3. Нараства броя на децата с неадаптирано и социално неприемливо поведение, отхвърлящи традиционни педагогически въздействия.
4. Липса на финансови възможности на някои от родителите за редовно посещение на децата.
5. Нарастване броя на децата с неадаптирано поведение.
6. Забелязва се агресивно поведение у някои деца.

	Вътрешен потенциал:
· Разчитане на творческия заряд, изобретателност, любознателност и висока сензитивност на децата.
· Стимулиране на познавателната активност на всяко дете и позитивното общуване между децата.
· Повишаване на положителната емоционалност на децата за сметка на напрежението, агресията и негативните прояви.
· Диагностициране на познавателните възможности на децата и създаване на адекватни условия за индивидуално прогресивно развитие.







3. ТЕХНИЧЕСКА СТРУКТУРА

Достатъчен сграден фонд, специално проектиран и построен за детска градина:
· 9 спални (5 в основната сграда и по една в с. Сапарево, и с. Ресилово и две в с. Овчарци);
· 9 занимални (5 в основната сграда и по една в с. Сапарево, и с. Ресилово и две в с. Овчарци );
· 1 кабинет за директора;
· 1 кабинет за ЗАС;
· 1 кабинет за Главен счетоводител;
· 1 кабинет за домакина;
· 9 дворни площадки за игра и свободни занимания на децата, 3 спортни площадки, площадка по БДП;
· 7 комбинирано детско спортно съоръжение 
· 4 здравни  кабинети (основна сграда, с. Овчарци и с. Ресилово);
· 3 методични кабинети (основна сграда, с. Овчарци и с. Ресилово) .
     В детската градина има достатъчен брой технически средства, подпомагащи и придаващи съвременен характер на процеса на педагогическо взаимодействие – компютри, принтери, интерактивни дъски, smart телевизори и др. 
   Достатъчен библиотечен фонд – периодичен печат, педагогическа литература и др.
Добро оборудване на дворните пространства за дейности на открито.     

	Силни страни:
	Затрудняващи моменти:

	1. Обособени помещения на всяка група.
2. Обширни и поддържани дворни пространства.
3. Комбинирано детско спортно съоръжение.
4. Изградена площадка за обучение по БДП.
5. Достъп до информация чрез Интернет и новоизлязла педагогическа литература.
6. Собствена отоплителна система за сградите в селата от община Сапарева баня и използване на възможностите на геотермална централа за отопление на основната сграда.
7. Наличие на собствена кухня.
8. Опазване, съхранение, обогатяване, експлоатация и ремонт на наличната техника.
9. Търсене на партньори и съмишленици.
	1. Недостатъчно пространство за отделяне на самостоятелни детски площадки за всяка група в основната сграда.
2. Намиране на партньори и съмишленици.


	Вътрешен потенциал:
· Търсене на възможности за включване на нови спонсори в различните дейности.
· Мотивиране на родителите и децата за собствен труд и принос към обновяване на МТБ.
· Включване в общинската програма за ремонти и реконструкции.
· Кандидатстване по национални и европейски фондове и програми за благоустройство на сградата и дворните пространства на детската градина.




4.ТЕХНОЛОГИЧНА  СТРУКТУРА

Административно-управленската дейност се осъществява въз основа на годишно планиране. Системно се провеждат Педагогически съвети и съвещания, на които се разглеждат въпроси, касаещи квалификацията на служителите, проблеми на отглеждането, възпитанието, социализацията и обучението на децата, приемане на графици, сценарии за тържества и др.
Детска градина „Света Анна“ има утвърдени: Годишен  план; План за контролната дейност на директора; План за осъществяване на квалификационната дейност; Правилник за дейността на детската градина; Правилник за вътрешния трудов ред; Правилник за безопасни условия на възпитание, обучение и труд; Противопожарна наредба, инструкции за безопасна работа; длъжностни характеристики и др.
 
	Силни страни:
	Слаби страни

	1. Системно проследяване на резултатите от процеса на педагогическо взаимодействие и придобитите от децата компетентности – знания, умения и отношения, необходими за успешното преминаване на детето към училищното образование и изпълнение на държавния образователен стандарт за предучилищно образование.
2. Установяване на готовността на детето за училище (за децата от подготвителна група).


	1. Недостиг на финансови и материални ресурси.
2. Привличане на допълнителни средства за финансиране.


	Вътрешен потенциал:
· Търсене на възможности за включване на нови спонсори в различните дейности.
· Мотивиране на родителите и децата за собствен труд и принос към обновяване на МТБ.









5. СЪДЪРЖАНИЕ НА ПРЕДУЧИЛИЩНОТО ОБРАЗОВАНИЕ

Процесът на предучилищното образование в ДГ „Света Анна“ е подчинен на прилагането на програмна система като част от стратегията за развитие на детската градина при зачитане потребностите и интересите на децата.
Предучилищното образование в Детска градина „Света Анна“ се осъществява в целодневна, полудневна, почасова или в самостоятелна организация по избор на родителя и по ред, определени с държавния образователен стандарт за предучилищното образование. 
Целодневната организация осигурява възпитание, социализация, обучение и отглеждане на децата. В целодневната организация в учебно време се редуват основна и допълнителни, а в неучебното време – само допълнителни форми на педагогическо взаимодействие, като се осигуряват условия и време за игра, почивка, следобеден сън; за хранене; за дейности по избор на детето. Учебното време се организира в педагогически ситуации. Педагогическото взаимодействие е процес, насочен към постигането на определен очакван резултат, свързан с цялостното развитие на детето, в който основни участници са учителят и детето. При провеждане на педагогическото взаимодействие учителите използват игровата дейност за постигането на компетентностите, дефинирани като очаквани резултати от възпитанието, обучението и социализацията на децата за всяка възрастова група по образователни направления: Български език и литература, Математика, Околен свят, Изобразително изкуство, Музика, Конструиране и технологии, Физическа култура. 
Детската градина осигурява игрова дейност в основна форма и в допълнителните форми на организация на предучилищното образование през учебното и неучебното време. Основната форма на педагогическо взаимодействие е педагогическата ситуация, която протича предимно под формата на игра. В допълнителните форми на педагогическо взаимодействие се разширяват и усъвършенстват отделни компетентности, които допринасят за личностното развитие и за разнообразяване на живота на детето. Учителските екипи прилагат формите на педагогическо взаимодействие, като се съобразяват с възрастовите особености на деца, индивидуалното им развитие и мотивационни потребности. В процеса на взаимодействие с детето се прилагат различни педагогически подходи, които осигуряват неговия емоционален и социален комфорт.

	Силни страни:
	Слаби страни:

	1. Създадени са условия за интелектуално, емоционално, социално, духовно-нравствено и физическо развитие и подкрепа на всяко дете.
2. Осъществяване на игровата дейност като основна форма на педагогическо взаимодействие.
3. Съхраняване и утвърждаване на българската национална идентичност.
4. Формиране на толерантност и уважение към етническата, националната, културната, езиковата и религиозната идентичност на всяко дете
5. Наличие и реализиране на възможности за организиране и провеждане на дейности, които не са дейност на детската градина.
6. Популяризиране, изява и презентиране на творчеството на децата – участие и организиране на изложби, концерти, и др.
7. Гъвкава организация на дневния престой на децата, гарантираща цялостното развитие на детето, както и опазване на физическото и психическото му здраве и благополучие.
8. Утвърждаване на конструктивен, личностно ориентиран и игрови подходи на педагогическо взаимодействие.
9. Прилагане на  стратегия за уникалност във всяка група на детската градина.
10. Обучение в демократично гражданство и  повишено внимание към правата на човека и детето.
11. Наличие на възможности за допълнителни дейности по интереси.
	1. Недостатъчно противодействие на установената  хиподинамика на децата.
2. Недостатъчно насърчаване на развитието и реализацията на заложбите и способностите на всяко дете.
3. Пълноценно използване на играта като основна форма на педагогическо взаимодействие.




	Вътрешен потенциал:
· Овладяване принципите и методите на позитивното възпитание чрез самоподготовка и  квалификация на педагогическите специалисти и непедагогическия персонал.
· Повишаване на квалификацията на педагогическите специалисти /посещаване на курсове, тренинги, обучение или самообучение/.
· Компетентен и критичен подбор на програми и помагала.

	ЗАПЛАХИ:
Недостатъчни средства за детските заведения – непроменени ЕРС.
Срив в семейното възпитание.
Отрицателното въздействие на демографските процеси върху предучилищното образование.
Европейското предизвикателство към образователната ни система.




 6. МЕДИЦИНСКО ОБСЛУЖВАНЕ

Медицинското обслужване на детското заведение се осъществява от медицинска сестра, чийто работодател е кметът на община Сапарева баня. Дейностите, които осъществява, са следните:
- медицинско обслужване за оказване на първа медицинска помощ на децата и медицинско обслужване до пристигането на специализиран екип на спешна медицинска помощ;
- промоция и превенция на здравето на децата;
- организиране и провеждане на дейности за предотвратяване на възникването и за ограничаване разпространението на заразни и паразитни заболявания в детската градина;
- участие в подготовката, провеждането и контрола на различните форми на отдих, туризъм и спорт за децата;
- организиране и провеждане на програми за здравно образование на децата, специални програми за правилно хранене и програми за превенция на отклоненията в хранителното поведение;
- участие в изготвянето на седмичното меню и съгласуването му с директора; отчитане на средно дневния продуктов набор;
- осъществяване на контрол върху качеството и влагането на хранителните продукти и приготвянето на храната за деня.
Контролът върху дейностите се осъществява от РЗИ и от ДБХ
Медицинският кабинет е добре оборудван с всичко необходимо за оказване на медицинска помощ, който е на разположение от 7,30 до 16,00 ч.

	Силни страни:
	Слаби страни:

	1. Компетентен екип от добре подготвени специалисти.
2. Добре оборудвани медицински кабинети.
3. Следи се за здравословното състояние на децата и се осъществява контрол по спазването на здравно-хигиенните норми и изисквания.
4. Учителите и медицинските специалисти учат децата да спазват правилата за безопасност при работа с различни материали и предмети.
5. Има строг пропусквателен и санитарно-епидемиологичен режим, хигиенни условия и рационално хранене.
6. Акцентира се върху овладяване на знания и умения за здравословен начин на живот.
	
1. Недостатъчно активна двигателна дейност на децата по време на престоя им в детската градина.

	Вътрешен потенциал:
1.Пълноценно използване на организацията на целодневния престой на децата като профилактично средство за психическо и физическо здраве.
2.Изграждане на  навици за безопасно движение и култура на поведение на улицата; действие при бедствия, аварии, катастрофи и пожари.




7. ХРАНЕНЕ

Храната се подготвя според изискванията на Наредба №6 от 10.08.2011г. на МЗ за здравословното хранене на децата. Менюто се изработва от комисия в състав: мед. специалист, домакин, готвач и се утвърждава от директора. То се предоставя на вниманието на родителите за цялата седмица. Менюто е задължително за изпълнение. Подмяна се допуска само при неотложна необходимост и след съгласуване с  Директора. Родители, учители, пом. персонал и медицинската сестра заедно работят за създаване на нужните навици и умения у децата.
Децата се хранят четири пъти дневно. Учителите, медицинската сестра и пом. възпитателите следят децата да се хранят пълноценно. Според възрастта се спазват и изискванията за самообслужване.

	Силни страни:
	Слаби страни:

	1.По време на хранене се ползват без спестяване необходимите съдове и прибори.
2.Продуктите се получават ежедневно от склада сутрин до 7,15 ч. от: готвач и домакин; изготвя се ежедневен приемателно-предавателен лист за получените хранителни продукти.
3.Контролът за качеството на храната се осъществява от директора и мед. специалист.
4.Действаща HAССP система /”Анализ за контрол на критичните точки”/.
5. Отделят се средства от бюджет на детската градина за модернизиране и оборудвана със  съвременни уреди за кухнята.

	

	Вътрешен потенциал:
Отговорност за количеството, качеството и влагането на продуктите носи готвачът.




8.ВРЪЗКИ С РОДИТЕЛИТЕ И ОБЩЕСТВЕНОСТТА

            В комуникативния опит на детето от предучилищна възраст се включва умението му за установяване на взаимодействия и взаимоотношения с връстници и възрастни в детското заведение, в семейството и навън от тях. В това отношение възможностите за по-глобална социална среда се свързват с развитието на умения за емоционална и поведенческа отзивчивост при общуване с непознати, за умения за преодоляване на различните по характер бариери на общуване. От всичко това следва, че ще се осигурява право на участие на семейството като равностоен партньор в реализирането на единен възпитателен процес чрез активни, синхронизирани взаимодействия между родители, образователни институции и други фактори от социално-педагогическата система. 
Взаимодействията между детската градина и семейството са едни от най-важните. За по-добрата интеграция между тези две социални структури си поставяме за цел техните взаимоотношения да бъдат поставени на основата на пазарните механизми – търсене и предлагане. Детските градини предлагат на родителите определени възпитателно-образователни услуги.
Активното и ефективно сътрудничество на детската градина и социалната среда води до повишаване на социализиращия ефект от нейната дейност в социалната общност като цяло; ще превърне детската градина в дом на радостта, където децата идват с удоволствие.

	Силни страни:
	Слаби страни:

	1.Активна помощ и   сътрудничество на родителите при съвместни мероприятия – съвместно организиране на празници – традиции за ДГ „Св. Анна”, състезания, развлечения, родителски срещи, ежедневни разговори и препоръки и др.
2.Приемственост с началното училище в общината.
3.Установено е сътрудничество между педагогическия екип, семействата, обществеността и специализираните институции за прилагане на стратегия за опазване ценностите на детството, защита правата на децата, превенции срещу насилието.
4.Системна връзка с родителите с цел преодоляване на всяка тревожност у тях относно престоя на децата им в детската градина, отчитане на очакванията им.
5.Организиране на “Отворени дни”, в които родителите имат възможност да наблюдават децата си в различни режимни моменти.
6.Сътрудничество при изработване на реквизит, костюми и аксесоари за тържества и празници, фото прояви.

	1.Привличане на спонсори и дарители – от родители и общественост за обогатяване и модернизиране на материално-техническата база.
2.Задълбочаване контактите с обществени организации и институции, отворени към проблемите на детското заведение.





9. ОТНОШЕНИЕ НА ДЕТСКОТО ЗАВЕДЕНИЕ С ДРУГИ ДЕТСКИ ГРАДИНИ И УЧИЛИЩА

В детската градина се поставят основите на формирането на детската личност. Училището с други средства продължава този процес. И двете институции носят отговорност пред държавата за формирането на личности, способни творчески да мислят и активно да участват в общите трудови процеси. Това налага диалектическа връзка между подготовката на децата от детската градина и задачите, които се решават в началното училище. Това се решава най-вече чрез постигането на общо-психологическа готовност, която обхваща развитие на познавателните процеси, нравствено-волевата, мотивационната и емоционална сфера, както и социално-психологическа по-специална подготовка.


	Силни страни:
	Слаби страни:

	1.Максимално удовлетворяване на потребностите и желанията на родителите и децата.
2.Осъществяване на реална интеграция и приемственост с училището в общината.
3.Утвърждаване имиджа на ДГ „Света Анна” като желана и предпочитана от родителите и децата им детска градина.
4. Създадени са трайни връзки за обмяна на опит с други детски градини.
	

	ЗАПЛАХИ:
Отрицателното въздействие на демографските процеси върху образованието.




10. ФИНАНСИРАНЕ

Детската градина е на делегиран бюджет. Заплатите на учителите са обвързани с Наредба №4 за работната заплата – диференцирано заплащане, кариерно развитие и др. и КТД. Съществуват други алтернативи, допускани от ЗПУО, за финансиране от проекти, дарения и спонсорство.

	Силни страни
	Слаби страни

	1. Делегиран бюджет е управляван от директор     и     счетоводител	по приоритети, след съгласуване с общото събрание и Обществения съвет.
2. Целеви средства за медицински кабинет.
3. Допълнителни средства за помагала  за подготвителните за училище групи.
4. Безплатни допълнителни закуски за подготвителните за училище групи.
5. Привличане на дарения от родителите.
6. Приходи от собствена дейност – наем от школи по интереси, благотворителни бази.
7. Конструирана и действаща финансова комисия.
8. Конструирана и действаща комисия за разглеждане на офертите по ремонти, услуги и доставки.
9. Функционираща и действаща комисия по отчет и контрол по даренията.
10. Наличие на вътрешни правила за труд и работна заплата.
11. Въвеждане на системата за финансово управление и контрол.
	1. Намаляване броя на децата по групи ще се отрази и при формиране на бюджета.
2. Недостатъчно активизиране на родителите за участие в благоустройството и обогатяването на МТБ.

	Вътрешен потенциал:
1. Мотивиране и стимулиране на родителите  към спомоществователство.
2. Кандидатстване в различни проекти и програми.
3. Развиване на собствени дейности – възможности за допълнителни приходи към бюджета.
4. Кандидатстване по различни програми и проекти за финансиране.









I.      МИСИЯ НА ДЕТСКА ГРАДИНА „СВЕТА АННА“

“Да знаем, да умеем да правим, да живеем с другите и различните; да бъдем, да сме ние! ”

Мисията на Стратегията е мобилизирането, финансовото обезпечаване, интегрирането и насочването на усилията на държавните институция и на гражданското общество към подобряване на средата и към повишаване на жизнените шансове на всяко дете за реализация на неговите възможности.
Реализиране на съвременни иновационни модели на възпитателно- образователна дейност в детското заведение, осигуряващи максимално развитие на детския личностен потенциал, възможности за пълноценна социална реализация и развитие на способностите в процеса на възпитание и обучение.

Детска градина „Света Анна”- град Сапарева баня поставя фокуса върху:
· децата – да подкрепя и вярва в потенциалните възможности на всяко дете; да създава благоприятна позитивна и разнообразна среда за неговото развитие; да осигурява за всяко дете един желан свят, свят на детско щастие, свят на радост, уют и душевен комфорт.
· работещите в детската градина – да ги мотивира да реализират в най-висока степен уменията си, като им осигурява възможност за професионално–творческа изява и подкрепа.
· родителите – да осигури за родителите спокойствие за живота, здравето и възпитанието на децата им и ги убеди, че детската градина е значима и необходима среда за пълноценното развитие на детето от предучилищна възраст.
· всички, които ни партнират –да преоткрият късче от собственото си детство и да бъдат с нас. Нека всички заедно да вървим напред в името на най – святото – ДЕТЕТО!


ІІ.	ВИЗИЯ

ДГ „Света Анна“ – град Сапарева баня има визия да е:
· Предпочитана среда за 2–7-годишните деца, където се гарантира тяхното умствено, емоционално, социално, личностно и здравно-физическо развитие. Място, където детето да живее и развива своя потенциал в интегрирана здравословна, сигурна и насърчаваща развитието му среда, която гарантира неговите права и благосъстояние, при осигурена подкрепа на родителите и на професионалистите, които полагат грижа за децата.
· Средище на хора, които обичат децата и професиите си, поддържат квалификацията си на съвременно равнище, стремят се към висока професионална реализация и са удовлетворени от работата си. 
· Център за родители, търсещи и намиращи подкрепа, съгласие, сътрудничество, педагогическа информация.

В детската градина растат здрави, свободни и щастливи деца, на които се гарантира сигурността, зачитат се достойнството и правата им, формира се адаптивност  към изменящата се среда, възпитават се в дух на мир, толерантност, умение да живеят с другите, приобщават се към общочовешките ценности и българските традиции.
 Вижданията на колектива на ДГ „Света Анна“ са:
“Да бъдем предпочитан избор на родителите – съвременна и конкурентноспособна алтернатива за възпитание и обучeние на децата”!
Дейността на екипа на ДГ „Света Анна“ е насочена към:
· ОПАЗВАНЕ   живота и здравето на децата.
· РАЗВИТИЕ на нов тип личностно ориентирани модели за възпитание и обучение, за да се отговори на потребностите на обществото, очакванията на родители и деца и да се удовлетворят РАЗЛИЧНИТЕ интереси.
· ИНВЕСТИРАНЕ  в модерна и обогатена материално-техническа база, като предпоставка за повишаване КАЧЕСТВОТО на образователно-възпитателната работа и реализиране на държавно-образователните стандарти; в професионалното израстване на своите служители.
· СЪХРАНЕНИЕ  на детската уникалност, природа, общочовешки ценности и традиции.

Ние искаме най–доброто за децата, нека го постигнем заедно!

В общественото пространство детското заведение да се утвърди като модерна, гъвкава, конкурентна и необходима предучилищна институция, като среда за социо-културна, възпитателна и образователна работа, като център за творчество и съмишленик и партньор на деца, родители и учители:
· осигуряваща	условия	за	социален	и	емоционален
комфорт,	психическо, физическо и творческо развитие на децата от 2 до 7     годишна възраст.
· съдействаща за личностно-ориентиран и резултативно обоснован възпитателно- образователен процес в педагогическото взаимодействие



ІІІ.   ЦЕННОСТИ И РЪКОВОДНИ ПРИНЦИПИ НА СТРАТЕГИЯТА	
Равен достъп
Детската градина следва да прилага форми и методи за идентифициране и посрещане на различните потребности на децата, като дава възможност на всички, независимо от социално-икономическия им произход или лични обстоятелства, да развиват пълния си потенциал чрез учене през целия живот.
Единство в многообразието
Отглеждането, възпитанието, социализирането и обучението на децата да се осъществяват в рамките на единна културно-образователна среда, която създава гаранции за защита и развитие на отделните култури и традиции в рамките на обща образователна политика. Детската градина прилага принципите на приобщаващото образование, като отчита индивидуалните различия в образователните потребности на всяко дете и се адаптира към тях, за да приобщи всички деца в обучението, културата и общността си.
Осигуряване на качество 
Системата за осигуряване и подобряване на качество следва да се прилага на всички етапи от процеса на предучилищното образование. Тя включва:
•Действия за осъществяване на промени, корекции на цели, планове, процедури.
•Планиране – поставяне на ясни, измерими и подходящи цели по отношение на политики, процедури, задачи, човешки ресурси.
•Прилагане – установяване на процедури за постигане на поставените цели, създаване на партньорства, разпределяне на ресурси.
•Оценяване – оценяване на резултатите и процесите чрез количествени стойности.
• Преразглеждане - периодично преразглеждане на постиженията.
Автономност
Законът за предучилищното и училищното образование регулира и разширява правото на всяко училище и детска градина да развиват свои специфични училищни политики, които са инструменти за реализиране на стратегията за развитие на съответната образователна институция. Те се създават с участието на представителите на всички групи на общността–учители, родители, Обществен съвет: приемат се след прозрачен процес на съгласуване и обсъждане и стават основата за създаването на конкретни педагогически практики.
Защита от дискриминация.
Съвременното образование не допуска дискриминация, основана на раса, народност, етническа принадлежност, език, полова принадлежност, сексуална ориентация, здравословно състояние, произход, религия, образование, убеждения, политическа принадлежност, лично и обществено положение или имуществено състояние.
Сътрудничество
Детска градина „Света Анна“  осигурява възможности за широко участие на всички ключови заинтересовани страни в процесите на обсъждане на проблемите и формулиране на политики за решенията им.
Системност/Прогнозируемост
Управлението и организацията на детската градина  се основават на прилагането на интегриран и системен подход, осигуряващ взаимната свързаност и съгласуваност на основните компоненти.

IV.   ГЛОБАЛНА ЦЕЛ НА СТРАТЕГИЯТА

Изграждането на автономни и инициативни личности, уважаващи другите, способни да работят съвместно, владеещи базови компетентности, осъзнати за силните си страни и способни да ги развиват и прилагат за себе си и в полза на общността чрез създаване на условия за интелектуално, емоционално, социално, духовно-нравствено и физическо развитие и подкрепа на всяко дете в съответствие с възрастта, потребностите, на способностите и интересите му.
Оптимизиране на структурата, функциите и методите на управление на детското заведение за утвърждаването му като социо-културен, възпитателен и методически център за осъществяване на многостранни инициативи.
Педагогическият екип на ДГ „Света Анна” носи отговорности, свързани с изграждане на загрижена, учеща се педагогическа общност, в която ролята на учителя е на медиатор, улесняващ, подкрепящ, сътрудник, консултиращ, стимулиращ, провокиращ, диалогичен, справедлив – лидер на промяната.

 ДЕЙНОСТИ ЗА ПОСТИГАНЕ НА ГЛОБАЛНАТА ЦЕЛ

Приложението на дейностите в тази стратегия ще допринесе за развитие и създаване на реални условия за разгръщане на професионалната и творческа активност на педагогическите екипи и намиране на добри управленски решения. 
Процесът на педагогическо взаимодействие, ориентиран към цялостното развитие на детската личност, изпълнен със съдържателни и действени характеристики, ще допринесе за:
· използване на разнообразни възможности за обогатяване на цялостната дейност в детската градина;
· ефективно използване на ресурсите - финансови, човешки и материални;
· прилагане на конструктивен, игрови и личностно ориентиран подходи при отглеждането, възпитанието, социализацията и обучението на детето;
· организиране на образователна среда, ориентирана към детето, към неговите способности и култура, основана на използване на различни информационни ресурси;
· осигуряване на гъвкави възможности за обучение чрез игра, съобразени с индивидуалността на всяко дете. 

ОСНОВНИ ЦЕЛИ:
1. Интелектуално, емоционално, социално, духовно, нравствено и физическо развитие и подкрепа на всяко дете в съответствие с възрастта, потребностите, способностите и интересите му.
2. Съхраняване и утвърждаване на българската национална идентичност.
3. Придобиване на компетентности, необходими за успешна личностна и професионална реализация и активен граждански живот в съвременните общности.
4. Ранно откриване на заложбите и способностите и насърчаване на развитието и реализацията им.
5. Формиране на толерантност и уважение към етническата, националната, културната, езиковата и религиозната идентичност на всеки гражданин.
6. Формиране на толерантност и уважение към децата и хората с увреждания.
7. Познаване на националните, европейски, световни и културни ценности и традиции.


ПОДЦЕЛИ:
1. Създаване на екип за иновационен опит в детската градина. Този екип да се мултиплицира в различна вариантност и това да е крачка напред за повишаване качеството на работа в цялата градина – ориентация към успех.
2. Да се постави на принципно нова основа методическата работа в детската градина (изграждане на вътрешни методически обединения, екип за иновационни практики, превръщане на детската градина в методически център за иновационни практики – силни страни).
3. Създаване на условия и възможности за избор и включване в значими дейности, адресирани към индивидуалните потребности: на децата (кътове, материална база, дейности, ателиета, школи) и на учителите (работна среда, работно поле за изява).
4. Повишаване качеството на образованието и възпитанието на децата, чрез използване на разнообразни образователни иновации.
5. Иницииране на нов стил на управление за търсене и намиране на „образователни ниши“, за приспособяване на детската градина към постоянно изменящата се среда; за стимулиране адекватната реакция на успехите и неуспехите и др.
7. Активизиране работата на родителската общност.


V. ДЕЙНОСТИ ЗА ПОСТИГАНЕ НА ЦЕЛИТЕ

1. Административно-управленска дейност:
1.1. Търсене на нови контакти с институти, фондации и организации за подпомагане дейността на детската градина.
1.2. Поддържане на интернет страницата.
1.3. Участие в проекти и програми (общински, регионални, национални, международни).
1.4. Популяризиране на постижения на деца и учители:
– издаване на вестник;
– създаване на авторова програма;
– създаване на информационна банка в детското заведение.
1.5. Стимулиране и мотивиране изяви на деца и учители.
1.6. Търсене на допълнителни средства за финансиране на дейностите.

2. Образователно-възпитателна дейност
2.1. Създаване на авторова програма за използването на „куклата“ и „кукления театър“ в педагогическата дейност в детската градина.
2.2. Използване на съвременни методи и подходи за развитие – автодидактични игри и материали, интерактивни методи, компютърни програми и др.
2.3. Използване на индивидуална и групова организация на работа.
2.4. Обогатяване системата на диагностиката като задължителна практика. Създаване на набор от апробирани тестове за всяка група.
2.5. Усъвършенстване процесите на планиране, организиране и провеждане на съдържателен педагогически процес.
2.6. Въвеждане на нетрадиционни, интерактивни техники за „нестандартните“ деца.
2.7. Сформиране на допълнителни школи по интереси – заплащане от родителите:
–   за децата –рисуване, английски, танци, футбол, плуване.
–   за родителите – „училище за родители“.
 
3. Квалификационна дейност
3.1. Създаване на информационна банка – библиотечен, мултимедиен фонд, портфолиа по проблемни области.
3.2. Осигуряване условия за участие в квалификационни форми на различни равнища.
3.3. Обмяна на опит – паралелно, допълващо, циклично – по проблемни области.
3.4. Включване на учителите в курсове за придобиване на по-високи ПКС.
3.5. Включване в обучителни програми за работа с мултимедия, чужд език и педагогически иновации.

4. Социално-битова и финансова дейност
4.1. Обогатяване и поддържане на материално-техническата база:
–   осигуряване на образователни компютърни програми за децата от всички групи;
–   осъвременяване на интериора на всички занимални;
–   обновяване на дворното пространство /основната страда/
–   обогатяване на игровата и дидактичната база.
4.2. Контрол за правилно разпределение на финансовите средства.
4.3. Осигуряване на медицински и здравен мониторинг на персонала.
4.4. Организиране на различни „антистрес“ дейности – походи, спорт, културни дейности и др.
 
5. Финансово осигуряване изпълнението на стратегията
5.1. Финансиране от държавния и общинския бюджет.
5.2. Разработване на проекти с външно финансиране.
5.3. Привличане на спонсори.
5.4. Реализиране на благотворителни кампании.
5.5. Собствен труд на служители на детската градина.
5.6. Организиране на трудодни с участието на учителската общност.
5.7. Безвъзмезден труд за ремонти и дейности
5.8. Откриване на летни школи по интереси – гимнастика, танци, изкуства.


VI.  ОЧАКВАНИ РЕЗУЛТАТИ
1. Гъвкавост и вариативност в организацията на материалната среда.
2. Творческо развитие.
3. Решаване на проблемите.
4. Промяна в мотивите и нагласите на педагогическия колектив.
5. Емоционален комфорт и успешна адаптация на децата. „Вграждане” на детето чрез социализацията му в общността. Формиране на чувство за приобщаване към социалната среда.
6. Използване на нови педагогически технологии.
7. Мобилност на мениджърските и управленски функции на директора.
8. Разширяване на ползотворните контакти на детската градина с други социални и обществени фактори.
9. Педагогизиране на родителската общност.



VII.  ОБЩИ ПОЛОЖЕНИЯ.
1. Стратегията е основен документ, който регламентира дейността на детската градина.
2. Стратегията се приема на Педагогически съвет. Изпълнението на Стратегията се отчита пред Педагогическия съвет.
3. Стратегията се актуализира на 5 години.


КОНКРЕТНИ ЗАДАЧИ И ДЕЙНОСТИ ЗА СТРАТЕГИЧЕСКО РАЗВИТИЕ И УСЪВЪРШЕНСТВАНЕ НА ДГ „СВЕТА АННА” гр. Сапарева баня

ЗАДАЧА №1
Да се гарантира реализирането и осигуряване правото на предучилищно образования на всяко дете. Равнопоставеност и недопускане дискриминация при провеждане на предучилищното образование.

ДЕЙНОСТИ
Прогресивно развитие чрез възпитание.
Обучение в демократично гражданство.
Адаптиране плановете на групите към индивидуалните особености на децата.
Изграждане на социално-балансирана среда и самоутвърждаване на детето в условията на сигурност и подкрепа.
Установяване на сътрудничество между педагогическия екип, семействата, обществеността и специализираните институции за изработване и прилагане на стратегия за опазване ценностите на детството, защита правата на децата, превенции срещу насилието.
КРИТЕРИИ ЗА ИЗМЕРВАНЕ
Постигнати изисквания за резултатите от обучението по гражданско образование в детската градина.
Адаптивни тематични разпределения на групите към индивидуалните особености на децата, актуализирани при промяна на нормативни документи в областта на предучилищното образование и/или при необходимост.
Изградена безопасна среда за самоутвърждаване на детето в условията на сигурност и подкрепа.
Установено сътрудничество между педагогическия екип, семействата, обществеността и специализираните институции за изработване и прилагане на стратегия и опазване ценностите на детството, защита правата на децата и превенции срещу насилието.

РЕСУРСИ
Интелектуални, финансови и материални ресурси.

ОЧАКВАНИ РЕЗУЛТАТИ
Реализация на желани резултати.
Високо качество на образователно-възпитателния процес.
Инвестиране в човешки капитал - децата
Готовността на децата за предотвратяване и преодоляване на вредните и опасни фактори на жизнената дейност.

СРОК ЗА ИЗПЪЛНЕНИЕ: 5 години


 
ЗАДАЧА №2
Стимулиране на интелектуално, емоционално, социално, духовно-нравствено и физическо развитие и подкрепа за всяко дете в съответствие с възрастта, потребностите, способностите и интересите му.

ДЕЙНОСТИ
Пълноценно използване на организацията на дневния престой на детето в детската градина като профилактично средство за психическо и физическо здраве.
Ранно откриване на заложбите и способностите на всяко дете и насърчаване развитието и реализацията им.
Акцентиране върху придобиване на съвкупност от компетентности за здравословен начин на живот.
Пълноценно използване на подвижни игри, спортно-подготвителни игри и детски спортове с цел динамично развитие на децата.
Изграждане на навици за безопасно движение и култура на поведение на улицата; действие при бедствия, аварии, катастрофи и пожари.
Уеднаквяване изискванията между семейството и детската градина за закаляване, обучение, възпитание, подготовка и готовност на детето за преминаване към училищно образование.
Осъществяване на приемственост и интеграция между детската градина и училището в общината.
Приобщаване на детето към общочовешките и национални ценности, добродетели, култура и традиции; съхраняване на българската национална идентичност.
Организиране на отдих за децата.

КРИТЕРИИ ЗА ИЗМЕРВАНЕ
Пълноценно използване на организацията на дневния престой на детето в детската градина като профилактично средство за психическо и физическо здраве.
Индивидуална работа с всяко дете и насърчаване на развитието и реализацията на заложбите и способностите му; презентиране и мотивиране за участие в изложби, концерти и др.
Формирани умения и отношения за участие в подвижни игри, спортно-подготвителни игри и детски спортове с цел динамично развитие на децата.
Уеднаквяване изискванията между семейството и детската градина за закаляване, обучение, възпитание, подготовка и готовност на детето за преминаване към училищно образование.
Осъществяване на приемственост и интеграция между детската градина и училището в общината.
Формиране знания, умения и отношения на детето към общочовешките и национални ценности, добродетели, култура и традиции; съхраняване на българската национална идентичност.
Анкета с родителите на децата.

РЕСУРСИ
Интелектуални, финансови и материално-технически ресурси.

ОЧАКВАНИ РЕЗУЛТАТИ
Интелектуално, емоционално, социално, духовно-нравствено и физическо развитие на всяко дете.
Подкрепа за всяко дете.
Работа в екип. Работни групи

СРОК ЗА ИЗПЪЛНЕНИЕ: 5 години


ЗАДАЧА№3
Усъвършенстване на управленския процес в детското заведение, гарантиращ адекватно поведение на партньорство и  сътрудничество в работата.

ДЕЙНОСТИ
Реално участие на по-голяма част от членовете на колектива в управлението на детската градина.
Изработване на годишни планове, правилници, длъжностни характеристики, план-графици за работа и т.н. с участие на членовете на педагогическата общност.
Използване на информационни, комуникационни технологии и средства в ръководството и дейността.
Управление на принципа на консенсуса.
Непрекъснато информиране за: дейността на директора, състоянието на резултатите от предучилищното образование.
Колективно обсъждане при вземане на важни решения.

КРИТЕРИИ ЗА ИЗМЕРВАНЕ
Опростена организационна структура и управленско взаимодействие; предприемчивост; стремеж към реорганизиране, винаги когато обстоятелствата го изискват.
Всеотдайност, компетентност, приемственост на служителите.
Създаване на работни групи и комисии с участие на педагогическите специалисти за изготвяне на годишни планове, правилници, длъжностни характеристики, план-графици за работа и др.
Бързина и гъвкавост при вземане на управленски решения.
Изготвени, обсъдени  и представени периодични отчети, доклад-анализи, информации.

РЕСУРСИ
Интелектуални информационни, финансови и материално-технически, кадрови ресурси.

ОЧАКВАНИ РЕЗУЛТАТИ
Оперативно управление на детската градина - целенасочено и силно ръководство, прозрачност в управлението.
Непрекъснато подреждане, съгласуване, координиране на отделните звена, елементи и действия на системата за постигане на най-добри резултати в съответствие с поставените цели.
Педагозите да разглеждат детската градина като специфичен вид предприемаческа организация.
Включването им в изработване на политиката на детското заведение - на иновации.
Екипен принцип при решаването на проблеми.
Добра система за контрол.
Икономическа самостоятелност и право на преразпределение на собствените лимитни средства - делегиран бюджет.
Автономия съчетана с контрол на резултатите в организационната култура.

СРОК ЗА ИЗПЪЛНЕНИЕ: 5 г.



ЗАДАЧА №4
Да се обогатяват личностните и професионални компетенции на учителите, медицинските специалисти и непедагогическия персонал

ДЕЙНОСТИ
Оптимизиране на  информационно-образователната среда в детската градина за формиране на социални умения за опознаване на света и възприемане обществения опит.
Мотивиране за професионално развитие и повишаване на квалификацията на педагогическите и непедагогически специалисти в детската градина.
Използване  на разнообразни стратегии за обучение, които да стимулират ранното откриване на заложбите на всяко дете и неговото интелектуално, емоционално, социално, духовно-нравствено и физическо развитие и подкрепа .
Създаване на условия за формиране на правна култура, включваща знания и умения за защита на детските права и пораждащите ги задължения.

КРИТЕРИИ ЗА ИЗМЕРВАНЕ
Поддържане на перманентна ефективна квалификация и преквалификация на служителите - създаване на мотивирани служители - осигурени възможности за квалифициране на персонала.
Самооценка и чувство за собствено достойнство.
Благоприятен социален климат.
Оформено и поддържано професионално портфолио на педагогическите специалисти.
РЕСУРСИ
Интелектуални, информационни, финансови и материално-технически, кадрови ресурси.
Инвестиции в човешки капитал.

ОЧАКВАНИ РЕЗУЛТАТИ
Добър микроклимат, стимулиращ пълноценна положителна изява – “Доволни служители – успешна организация”; климат на откритост, доверие и сътрудничество.
Кариера по хоризонтала чрез разширяване на квалификацията..
Опазване на психическото здраве на педагози, медицински сестри и пом.възпитатели.

СРОК ЗА ИЗПЪЛНЕНИЕ: 5 години


ЗАДАЧА №5
Да се изгради екип от съмишленици чрез привличане на различни социални партньори за осигуряване на материален, емоционален и интелектуален комфорт на деца и служители в ДГ „СВЕТА АННА” – гр. Сапарева баня

ДЕЙНОСТИ
Задълбочаване на контактите с родителите, с обществени организации и институции, отворени към проблемите на детското заведение и привличане на допълнителни източници за подпомагане на дейността и подобряване на материално-техническата база на детското заведение - чрез използване на наличната МТБ.

КРИТЕРИИ ЗА ИЗМЕРВАНЕ
Материален, емоционален и интелектуален комфорт на деца и служители в ДГ „СВЕТА АННА” 
Реализиране на съвместни координирани действия със семейството и социалните партньори за развитието на възпитателно-образователната работа и за финансово-материалното подпомагане на детската градина.

РЕСУРСИ
Интелектуални, информационни, финансови и материално-технически, кадрови ресурси.

ОЧАКВАНИ РЕЗУЛТАТИ
Максимално удовлетворяване на потребностите и желанията на родителите и децата.
Утвърждаване имиджа на детското заведение, желана от родителите и децата им детска градина.

СРОК ЗА ИЗПЪЛНЕНИЕ: 5 години





VIII. Част от стратегията за развитието на детската градина е разработването на ПРОГРАМНА СИСТЕМА НА ДЕТСКА ГРАДИНА „СВЕТА АННА” като цялостна концепция за развитието на детето с подходи и форми на педагогическо взаимодействие, подчинени на обща цел, на основание Глава трета „СЪДЪРЖАНИЕ НА ПРЕДУЧИЛИЩНОТО ОБРАЗОВАНИЕ”, раздел  I. „Съдържание на предучилищното образование” от Наредба № 5 на МОН от 3 юни 2016г. за предучилищното образование. 


                 Поставените цели и предложените стратегии и дейности важат за  пет годишен период. Те ще се обсъждат и преформулират като ще се отчитат постоянно променящи се обстоятелства и състоянието на ресурсите – кадрови, финансови, материално-технически, информационни и т.н. Преформулираните цели ще се конкретизират в годишните планове на детското заведение за съответната учебна година, в променени длъжностни характеристики, в план-графици за работа и т. н.

                Осъществяването на тези цели би повишило ефективността във функционирането, както на отделните подсистеми в системата детска градина, така и на детската градина като социално звено, осъществяващо специфична обществена поръчка.
Осъществяването на целите в единство би обезпечило повишаването на престижа на детското заведение, осигуряване на неговия просперитет в условията на автономност.



Стратегия за развитие на ДГ „Света Анна” – град Сапарева баня и приложените към нея:
1. .Форми на педагогическо взаимодействие на ДГ „Света Анна“- град Сапарева баня/Приложение №1
2. Програма за превенция на ранното напускане на деца на ДГ „Света Анна“- град Сапарева баня/Приложение №2
   3. Програма за предоставяне на равни възможности и за приобщаване на деца от уязвими групи на ДГ „Света Анна“- град Сапарева баня/Приложение №3 за периода 2024-2029 г. е запозната и приета на педагогическия съвет с Решение №1 – Протокол №8 / от 04.09.2024 г.

